Պապի՝ Վանիկ Մատինյանի խոսքով, Արայիկի հայրն ու մայրը ոչ մի տեղ չեն աշխատում: Քույրը՝ Արփինեն, Երևանի պետական մանկավարժական համալսարանի Սոցոլոգիայի ֆակուլտետում է սովորում: «Մի կերպ` պարտքով, վարկով հայրը աղջկան սովորեցնում է: Մնում է մեկ տարի: Մեկ-մեկ ես եմ քոմագ անում: Շատ վատ վիճակում են: Երեք տղա, մեկ աղջիկ ունեն: Արայիկը շատ աշխատող, խելոք տղա էր: Նվիրված էր ծնողներին: Մի երկու անգամ զորամասում պատվոգիր են տվել` որպես լավ ծառայողի, երեք անգամ էլ արձակուրդ են ուղարկել»,-պատմեց պապը: